चुनाव से पहले सोशल मीडिया पर भिड़े नेता! - Siasat Daily
Posted by on Oct 17, 2019, 10:20 AM IST Bihar/Jharkhand Politics
झारखंड में इस साल के अंत में होने वाले विधानसभा चुनाव को लेकर जहां सभी राजनीतिक दल अपनी अंतिम तैयारी में जुटे हैं, वहीं कई दलों के नेता अचानक सोशल साइटों पर सक्रिय हो गए हैं।
ये नेता अपने ट्विटर और फेसबुक अकाउंट से एक-दूसरे पर जमकर आरोप लगा रहे हैं, जबकि सत्ता पक्ष के कई नेता सरकार की विकास योजनाओं की सफलता का बखान कर मतदाताओं को आकर्षित करने के प्रयास मे अभी से जुटे हुए हैं।
खास खबर पर छपी खबर के अनुसार, मुख्यमंत्री दास के ट्विटर पर 3.03 लाख से ज्यादा फॉलोवर हैं, जबकि फेसबुक पर उनको 4.33 लाख लोग पंसद करते हैं।
दास इन दिनों ट्विटर पर प्रतिदिन 15 से अधिक ट्वीट करते हैं, जिसमें सरकार द्वारा चलाए जा रहे अभियान के साथ-साथ सरकार की कल्याणकारी योजनाओं की जानकारी दी जा रही है। इसके अलावा वह अपने कार्यक्रमों की भी इसमें चर्चा करते हैं।
प्रदेश भाजपा के ट्विटर खाते से भी सरकार की योजनाओं की जानकारी ट्वीट कर लोगों को दी जा रही है। पार्टी के कई नेता भी सोशल मीडिया पर सक्रिय हैं और वे अपने अकाउंट से विपक्षियों पर निशाना साध रहे हैं।
झारखंड विधानसभा में विपक्ष के नेता और पूर्व मुख्यमंत्री हेमंत सोरेन और उनकी पार्टी झारखंड मुक्ति मोर्चा भी ट्विटर का खुलकर इस्तेमाल कर रही है।
झामुमो के कार्यकारी अध्यक्ष हेमंत सोरेन भी इन दिनों ट्विटर और फेसबुक के माध्यम से अपनी बात कह रहे हैं। सोरेन के ट्विटर पर 24 हजार ही फॉलोवर हैं, परंतु उनको फेसबुक पर 1.15 लाख लोग पसंद करते हैं।
वे भी इन दिनों सोशल मीडिया पर सक्रिय हैं और प्रतिदिन इसे अपडेट करते हैं। इस दौरान वह सरकार की नाकामियों को भी इस माध्यम से लोगों के बीच उठा रहे हैं।
झारखंड विकास मोर्चा (झाविमो) के प्रमुख और पूर्व मुख्यमंत्री बाबूलाल मरांडी भी फेसबुक और ट्विटर का इस्तेमाल विरोधियों पर निशाना साधने और अपनी बातों को जनता तक पहुंचाने के लिए कर रहे हैं। मरांडी के फेसबुक पर 93 हजार 853 फालोवर हैं, जबकि ट्विटर पर इनके फॉलोवरों की संख्या अपेक्षाकृत कम है।
VHP ने कहा- मुसलमानों को बाबरी मस्जिद पर सुप्रीम कोर्ट का फैसला..?
बाबरी फैसले पर पुर्नविचार याचिका को लेकर इक़बाल अंसारी का बड़ा बयान, कहा..?
पुर्नविचार याचिका में इन बातों को सुप्रीम कोर्ट में रखेगा मुस्लिम पर्सनल लॉ बोर्ड!
हम जानते हैं हमारी याचिका खारिज़ होगी, लेकिन ये हमारा हक़ है- अरशद मदनी
मस्जिद के लिए दुसरी जमीन पर मुस्लिम पर्सनल लॉ बोर्ड का बड़ा फैसला!